১৯৭৩ সালের জাতীয় সংসদ নির্বাচনে এই আসন থেকে আওয়ামী লীগের প্রার্থী অ্যাডভোকেট আজিজুর রহমান আক্কাস বিজয়ী হয়েছিলেন। পরবর্তীতে ১৯৯১, ১৯৯৬ ও ২০০১ সালের নির্বাচনে বিএনপির আহসানুল হক পচা মোলস্না এমপি নির্বাচিত হন। উপজেলা বিএনপির বর্তমান সভাপতি রেজা আহমেদ বাচ্চু মোলস্না তার বাবা আহসানুল হক পচা মোলস্নার মৃতু্যর পর ২০০৪ সালে উপ-নির্বাচনে এমপি হয়েছিলেন। রেজা আহমেদ বাচ্চু মোলস্না আগামী নির্বাচনে দলীয় মনোনয়ন পাবেন বলে তার সমর্থকরা আশা করছেন। তাছাড়া তিনি উপজেলা বিএনপির সভাপতি হিসেবে দলীয় কর্মকা- পরিচালনা করে আসছেন। তিনি ওয়ান ইলেভেনের সময় গা ঢাকা দেয়ায় ২০০৮ সালের নির্বাচনে চার দলীয় জোটের প্রার্থী হিসেবে মনোনয়ন দেয়া হয়েছিল জেলা বিএনপির সিনিয়র সহ-সভাপতি আলতাফ হোসেনকে। বর্তমানে জেলা বিএনপির বর্ষীয়ান নেতা আলহাজ আলতাফ হোসেনও মনোনয়ন আশা করছেন। জাতীয়তাবাদী আইনজীবী ফোরামের কেন্দ্রীয় সদস্য ও দৌলতপুর উপজেলা বিএনপির যুগ্ম সাধারণ সম্পাদক অ্যাডভোকেট রমজান আলী সম্ভাব্য প্রার্থী হিসেবে নিয়মিতভাবে গণসংযোগ করছেন।